
Ministru kabineta noteikumi Nr. 358
Rīgā 2026. gada 30. jūnijā (prot. Nr. 35 4. §)
Grozījumi Ministru kabineta 2022. gada 5. jūlija noteikumos Nr. 392 "Drošības noteikumi Jaunsardzes centra organizētajās nodarbībās un pasākumos"
Izdoti saskaņā ar Valsts aizsardzības mācības
un Jaunsardzes likuma 2. panta ceturto daļu
· Izdarīt Ministru kabineta 2022. gada 5. jūlija noteikumos Nr. 392 "Drošības noteikumi Jaunsardzes centra organizētajās nodarbībās un pasākumos" (Latvijas Vēstnesis, 2022, 129. nr.) šādus grozījumus:
· 1. Izteikt 38. punktu šādā redakcijā:
· "38. Augstas bīstamības nodarbībā vai pasākumā nodrošina šādu medicīnisko atbalstu un aprīkojumu:
· 38.1. pirmās palīdzības aptieciņa ar normatīvajos aktos noteikto pirmās palīdzības sniegšanai nepieciešamo medicīnisko materiālu minimumu;
· 38.2. persona, kurai ir derīga apliecība par pirmās palīdzības pamatzināšanu programmas apguvi ar rakstisku teorētisko un praktisko triju stundu zināšanu pārbaudi;
· 38.3. vismaz neatliekamās medicīniskās palīdzības ārsta palīga brigāde."
· 2. Papildināt ar 39. punktu šādā redakcijā:
· "39. Paaugstinātas bīstamības nodarbībā vai pasākumā, kurā izmanto mazkalibra ieročus, nodrošina šādu medicīnisko atbalstu un aprīkojumu:
· 39.1. pirmās palīdzības aptieciņa ar normatīvajos aktos noteikto pirmās palīdzības sniegšanai nepieciešamo medicīnisko materiālu minimumu;
· 39.2. persona, kurai ir derīga apliecība par paplašinātās pirmās palīdzības 40 stundu apmācības programmas apguvi."

